b"\n_START_ARTICLE_\nNorfolk\n_START_PARAGRAPH_\nNorfolk je ni\xc5\xbeinska grofija v vzhodnem delu Anglije. Meji na grofije Lincolnshire na zahodu, Cambridgeshire na zahodu in jugozahodu ter Suffolk na severu. Na severu in vzhodu jo obliva Severno morje. Glavno mesto grofije je Norwich. Norfolk je peta najve\xc4\x8dja grofija v Angliji. Pokriva obmo\xc4\x8dje 5.371\xc2\xa0km\xc2\xb2._NEWLINE_Od 34 nevelemestnih angle\xc5\xa1kih grofij je Norfolk sedma najbolj naseljena. Ima 850.800 prebivalcev (sredina leta 2008). Kljub temu je to ve\xc4\x8dinoma pode\xc5\xbeelska grofija, ki je redko poseljena. V njej \xc5\xbeivi 155 ljudi na kvadratni kilometer. Norfolk je pribli\xc5\xbeno tridesetkrat manj gosto poseljen od osrednjega Londona in ima deseto najni\xc5\xbejo poseljenost med angle\xc5\xa1kimi grofijami. 38\xc2\xa0% prebivalcev \xc5\xbeivi v treh ve\xc4\x8djih mestnih obmo\xc4\x8djih: Norwich (259.100), Great Yarmouth (71.700) in King's Lynn (43.100). The Broads, omre\xc5\xbeje rek in jezer, le\xc5\xbei ob vzhodni obali grofije in meji na Suffolk. Obmo\xc4\x8dje je zavarovano in ima status narodnega parka. Za obiskovalce so zanimiva tudi zgodovinska mesta, kakr\xc5\xa1en je center Norwitcha."